**Likumprojekta „Grozījumi Autortiesību likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Eiropas Parlamenta un Padomes 2014.gada 26.februāra direktīva 2014/26/ES par autortiesību un blakustiesību kolektīvo pārvaldījumu un muzikālo darbu tiesību lietošanai tiešsaistē daudzteritoriālo licencēšanu iekšējā tirgū (turpmāk – Direktīva). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts „Grozījumi Autortiesību likumā” (turpmāk – Likumprojekts) ir izstrādāts saistībā ar likumprojektu „Autortiesību kolektīvā pārvaldījuma likums”.  Ar likumprojektu „Autortiesību kolektīvā pārvaldījuma likums” tiek pārņemta Direktīva, kuras mērķis ir nodrošināt tiesisko ietvaru kolektīvā pārvaldījuma organizāciju efektīvai un caurskatāmai darbībai, kā arī mūzikas darbu daudzteritoriālās licencēšanas uzlabošanai.  Likumprojekta „Autortiesību kolektīvā pārvaldījuma likums” 67.pants paredz, ka ikviens ir tiesīgs vērsties pie vidutāja Autortiesību likuma X.1 nodaļā noteiktajā kārtībā jautājumos par muzikālo darbu tiešsaistes tiesību daudzteritoriālo licencēšanu (ar šo pantu tiek pārņemts Direktīvas 34.panta 2.punkts), līdz ar to bija nepieciešams izstrādāt attiecīgus grozījumus Autortiesību likuma X.1 nodaļā „Vidutāji”.  Likumprojekts tika izvērtēts ar kultūras ministra 2015.gada 21.maija rīkojumu Nr.5.1.-1-129 izveidotajā darba grupā Autortiesību likuma izvērtēšanai un nepieciešamo grozījumu izstrādei. Tās ietvaros tika pieņemts lēmums papildināt Autortiesību likuma 67.1 panta pirmajā daļā noteiktos gadījumus, kad puses ir tiesīgas vērsties pie vidutāja, kā arī izstrādāt detalizētāku kārtību par vidutāja izraudzīšanos un vidutāja procesa norisi. Līdz ar to tika pieņemts lēmums izteikt Autortiesību likuma X.1 nodaļu jaunā redakcijā.  Tāpat bija nepieciešams precizēt Autortiesību likumā lietoto terminoloģiju, lai nodrošinātu tās atbilstību likumprojektā „Autortiesību kolektīvā pārvaldījuma likums” ietvertajiem terminiem, kā arī novērst citas atsevišķas terminoloģijas nepilnības.  Likumprojekts paredz veikt turpmāk norādītos Autortiesību likuma grozījumus.  **1.pantā** ietverts redakcionāla rakstura grozījums, lai nodrošinātu vienveidīgas terminoloģijas izmantošanu Autortiesību likumā.  **2., 3. un 4.pantā** ietverti redakcionāla rakstura grozījumi, lai nodrošinātu Autortiesību likumā izmantoto terminu atbilstību likumprojektam „Autortiesību kolektīvā pārvaldījuma likums”.  **5.pantā** ietverti redakcionāla rakstura grozījumi, lai nodrošinātu Autortiesību likumā izmantoto terminu atbilstību likumprojektam „Autortiesību kolektīvā pārvaldījuma likums”, kā arī ar šo pantu Autortiesību likuma 17.panta piektā daļa tiek izteikta jaunā redakcijā, lai nodrošinātu iespēju vizuālās mākslas oriģināldarba pārdevējam vienoties ar mantisko tiesību kolektīvā pārvaldījuma organizāciju par samaksas termiņu.  **6.pantā** ietverts redakcionāla rakstura grozījums, izslēdzot no Autortiesību likuma 34.panta otrās daļas tukšo materiālo nesēju un reproducēšanai izmantojamo iekārtu uzskaitījumu, kas ir novecojis un neatbilst Ministru kabineta 2005.gada 10.maija noteikumos Nr.321 „Noteikumi par tukšo materiālo nesēju un reproducēšanai izmantojamo iekārtu atlīdzības lielumu un tās iekasēšanas, atmaksāšanas, sadales un izmaksas kārtību” norādītajiem tukšajiem materiālajiem nesējiem un reproducēšanai izmantojamām iekārtām, par ko jāmaksā nesēja atlīdzība.  **7.pantā** ietverts redakcionāla rakstura grozījums, lai nodrošinātu atsauces atbilstību likumprojektam „Autortiesību kolektīvā pārvaldījuma likums”.  **8.pantā** ietverts Autortiesību likuma 41.panta piektās daļas precizējums, kura mērķis ir nodrošināt atbilstību likumprojektam „Autortiesību kolektīvā pārvaldījuma likums”, kas detalizēti nosaka kolektīvā pārvaldījuma organizācijas tiesības saņemt informāciju un tās pieprasīšanas kārtību.  **9.pantā** ietverts redakcionāla rakstura grozījums, lai nodrošinātu Autortiesību likumā izmantoto terminu atbilstību likumprojektam „Autortiesību kolektīvā pārvaldījuma likums”.  **10.pantā** ietverts redakcionāla rakstura grozījums, lai nodrošinātu atsauces atbilstību likumprojektam „Autortiesību kolektīvā pārvaldījuma likums”.  **11.pantā** ietverti šādi redakcionāla rakstura grozījumi Autortiesību likuma 62.2 pantā:  1) lai atspoguļotu Eiropas Savienības Intelektuālā īpašuma biroja (iepriekšējais nosaukums - Iekšējā tirgus saskaņošanas birojs) nosaukuma maiņu;  2) lai nodrošinātu terminu atbilstību likumprojektam „Autortiesību kolektīvā pārvaldījuma likums”.  Ar **12.pantu** tiek izslēgta Autortiesību likuma X nodaļa „Mantisko tiesību kolektīvais pārvaldījums”, jo šo jomu pēc spēkā stāšanās regulēs Autortiesību kolektīvā pārvaldījuma likums.  **13.pantā** paredzēts izteikt Autortiesību likuma X.1 nodaļu „Vidutāji” jaunā redakcijā, papildinot Autortiesību likuma 67.1 panta pirmajā daļā noteiktos gadījumus, kad puses ir tiesīgas vērsties pie vidutāja, kā arī nosakot detalizētāku kārtību par vidutāja izraudzīšanos un vidutāja procesa norisi.  67.1 pantā noteikti gadījumi, kādos ieinteresētās puses varēs pēc saviem ieskatiem vērsties pie vidutāja.  67.2 pantā ietverta vidutāja izraudzīšanās kārtība un līguma ar vidutāju noslēgšanas nosacījumi.  67.3 pantā noteikts, ka Kultūras ministrija kārto profesionālo vidutāju sarakstu, kā arī ietvertas kvalifikācijas un informācijas sniegšanas prasības personām, kuras vēlas tikt iekļautas šajā sarakstā.  Nosakot profesionālo vidutāju kvalifikācijas prasības, tiek pārņemts Direktīvas 35.panta 1.punkts. Minēto kvalifikācijas prasību mērķis ir nodrošināt, lai profesionālajam vidutājam būtu atbilstoša izglītība un pieredze, kas ļautu piedāvāt priekšlikumus 67.1 pantā noteikto specifisko autortiesību strīdu atrisināšanai.  Profesionālo vidutāju saraksts būs pieejams jebkurai ieinteresētajai personai Kultūras ministrijas tīmekļa vietnē.  67.4 pantā paredzēti vidutāja procesa vispārīgie principi, norādot, ka pusēm šajā procesā ir vienādas tiesības un ka vidutāja attieksme pret pusēm ir neitrāla.  67.5 pantā noteikta vidutāja procesa norise, t.sk. paredzēti vidutāja procesa izbeigšanās nosacījumi.  67.6 pantā paredzēti vidutājas procesa konfidencialitātes nosacījumi.  **14.pantā** ietverts redakcionāla rakstura grozījums, lai nodrošinātu atsauču atbilstību likumprojektam „Autortiesību kolektīvā pārvaldījuma likums”.  **15.pantā** ietverti šādi Autortiesību likuma Pārejas noteikumu grozījumi:  1) 6.punktā – lai nodrošinātu terminu atbilstību likumprojektam „Autortiesību kolektīvā pārvaldījuma likums”;  2) izslēgt 10., 11. un 14.punktu, kuros noteiktie uzdevumu izpildes vai normas spēkā stāšanās termiņi ir notecējuši;  3) papildināt ar 15.punktu, kura mērķis ir nodrošināt Autortiesību likuma 64.panta piektajā daļā noteiktā regulējuma aizstāšanu ar likumprojekta „Autortiesību kolektīvā pārvaldījuma likums” 22. un 23.pantu;  4) papildināt ar 16.punktu, kura mērķis ir nodrošināt kolektīvā pārvaldījuma organizācijām izsniegto atļauju spēkā esamību un pielīdzināšanu atļaujām, kas izsniegtas saskaņā ar likumprojekta „Autortiesību kolektīvā pārvaldījuma likums” prasībām.  **16.pantā** ietverts nodaļas „Informatīva atsauce uz Eiropas Savienības direktīvām” papildinājums, norādot atsauci uz Direktīvu. |
| 3. | Projekta izstrādē iesaistītās institūcijas | Kultūras ministrija, ar kultūras ministra 2015.gada 21.maija rīkojumu Nr.5.1.-1-129 izveidotā darba grupa Autortiesību likuma izvērtēšanai un nepieciešamo grozījumu izstrādei (turpmāk – Darba grupa), VSIA „Latvijas Televīzija”. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. autortiesību un blakustiesību subjekti; 2. kolektīvā pārvaldījuma organizācijas; 3. autortiesību un blakustiesību objektu izmantotāji un izmantotāju apvienības; 4. tiešsaistes mūzikas pakalpojumu sniedzēji.   Mērķgrupu aptuveno lielumu nav iespējams noteikt, jo tas attiecas uz autortiesību un blakustiesību subjektiem, izmantotājiem un tiešsaistes mūzikas pakalpojumu sniedzējiem gan Latvijā, gan ārvalstīs.  Šobrīd Latvijā darbojas sešas kolektīvā pārvaldījuma organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ir papildināti gadījumi, kad puses pēc saviem ieskatiem ir tiesīgas vērsties pie vidutāja, līdz ar to ieinteresēto pušu administratīvais slogs nemainās. |
| 3. | Administratīvo izmaksu monetārs novērtējums | Likumprojekta tiesiskais regulējums nerada administratīvās izmaksas saistībā ar informācijas pieņemšanas, apstrādes un uzglabāšanas pienākumiem. |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Likumprojekts šo jomu neskar |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Likumprojekts ir izstrādāts saistībā un virzāms vienlaicīgi ar likumprojektu „Autortiesību kolektīvā pārvaldījuma likums”.  Pēc abu likumu stāšanās spēkā kolektīvā pārvaldījuma organizāciju darbību, pārvaldot autortiesību un blakustiesību subjektu tiesības to kolektīvajās interesēs, regulēs Autortiesību kolektīvā pārvaldījuma likums. |
| 2. | Atbildīgā institūcija | Kultūras ministrija |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Eiropas Parlamenta un Padomes 2014.gada 26.februāra direktīva 2014/26/ES par autortiesību un blakustiesību kolektīvo pārvaldījumu un muzikālo darbu tiesību lietošanai tiešsaistē daudzteritoriālo licencēšanu iekšējā tirgū.  Direktīvas pārņemšanas termiņš ir 2016.gada 10.aprīlis. | | |
| 2. | Citas starptautiskās saistības | | Likumprojekts šo jomu neskar | | |
| 3. | Cita informācija | | Nav | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes 2014.gada 26.februāra direktīva 2014/26/ES par autortiesību un blakustiesību kolektīvo pārvaldījumu un muzikālo darbu tiesību lietošanai tiešsaistē daudzteritoriālo licencēšanu iekšējā tirgū. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 34.pants | |  | |  |  |
| 2.punkts | | Likumprojekta 13.pants (grozījumi attiecībā uz X1 nodaļu „Vidutāji”) | | Pārņemts pilnībā | Neparedz stingrākas prasības |
| 35.pants | |  | |  |  |
| 1.punkts | | Likumprojekta 13.pants (grozījumi attiecībā uz X1 nodaļu „Vidutāji”, īpaši 67.1 un 67.3 pants) | | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Nav | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Likumprojekts šo jomu neskar | | | |
| Cita informācija | | Nav | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Likumprojekts šo jomu neskar | | | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par Likumprojektu un ar to saistītajiem Autortiesību likuma grozījumiem tiks nosūtīta plašsaziņas līdzekļiem, kā arī ievietota Kultūras ministrijas mājaslapā [www.km.gov.lv](http://www.km.gov.lv) sadaļā „Sabiedrības līdzdalība”, publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Likumprojekts izstrādāts Darba grupas (sk. I sadaļas 3.punktu) ietvaros.  Darba grupas dalībnieki:  1) Kultūras ministrijas pārstāvji;  2) Ekonomikas ministrijas pārstāvji;  3) Ģenerālprokuratūras pārstāvis;  4) biedrības „Autortiesību un komunicēšanās konsultāciju aģentūra / Latvijas Autoru apvienība” pārstāvis;  5) biedrības „Latvijas Izpildītāju un producentu apvienība” pārstāvis;  6) Latvijas Komponistu savienības pārstāvis;  7) Nacionālās elektronisko plašsaziņas līdzekļu padomes pārstāvis;  8) Latvijas Tirdzniecības un rūpniecības kameras pārstāvis;  9) Latvijas Tirgotāju asociācijas pārstāvis;  10) Latvijas Elektrotehnikas un elektronikas rūpniecības asociācijas pārstāvis;  11) Latvijas Informācijas un komunikācijas tehnoloģijas asociācijas pārstāvis;  12) Latvijas Viesnīcu un restorānu asociācijas pārstāvis;  13) Latvijas Profesionālo aktieru apvienības pārstāvis;  14) Latvijas Mākslinieku savienības pārstāvis;  15) Latvijas Rakstnieku savienības pārstāvis;  16) Tieslietu ministrijas pārstāvis;  17) Latvijas Pārtikas tirgotāju asociācijas pārstāvis;  18) Latvijas Kinoproducentu asociācijas pārstāvis;  19) Latvijas Raidorganizāciju asociācijas pārstāvis;  20) Latvijas Darba devēju konfederācijas pārstāvis;  21) Latvijas Radošo savienību padomes pārstāvis;  22) Latvijas Datortehnoloģiju asociācijas pārstāvis;  23) Latvijas Nacionālās bibliotēkas pārstāvis;  24) Latvijas Fotogrāfu savienības pārstāvis;  25) Dr.iur.cand. Freiburgas Universitātes Juridiskajā fakultātē Magda Papēde;  26) Augstākās tiesas Civillietu departamenta tiesnese Dr.iur. Zane Pētersone;  27) Augstākās tiesas Civillietu departamenta zinātniski analītiskais padomnieks Dr.iur. Rihards Gulbis;  28) Latvijas Universitātes Juridiskās fakultātes lektors Mārcis Krūmiņš;  29) Rīgas Juridiskās augstskolas lektore Ingrīda Kariņa-Bērziņa;  30) Biznesa augstskolas „Turība” Tiesību zinātņu katedras vadītāja Dr.iur. Ingrīda Veikša.  Par Likumprojektu izskatīšanas gaitu bija informēts VSIA „Latvijas Televīzija” pārstāvis.  Likumprojekts kopā ar sākotnējās ietekmes novērtējuma ziņojumu (anotāciju) 2016.gada 10.maijā ievietots Kultūras ministrijas mājaslapā [www.km.gov.lv](http://www.km.gov.lv) sadaļā „Sabiedrības līdzdalība”, aicinot sabiedrību izteikt savu viedokli, izmantojot interneta pakalpojumus līdz 2016.gada 30.maijam. |
| 3. | Sabiedrības līdzdalības rezultāti | Likumprojekts un ar to saistītais likumprojekts „Autortiesību kolektīvā pārvaldījuma likums” tika izskatīts Darba grupas sanāksmēs. Tajās tika izvērtēti arī Darba grupas dalībnieku iesniegtie priekšlikumi attiecībā uz abiem likumprojektiem un likumprojektu precizētās redakcijas. Darba grupa nolēma atbalstīt abu precizēto likumprojektu tālāku virzību bez iebildumiem.  Noteiktajā termiņā no citiem sabiedrības locekļiem viedoklis par Likumprojektu nav saņemts. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Likumprojekts šo jomu neskar |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

2016.10.27. 15:53

1874

I.Pētersone, 67330240

[Ilona.Pētersone@km.gov.lv](mailto:Ilona.Pētersone@km.gov.lv)